**คณะสัตวแพทยศาสตร์ มข.จัดโครงการพัฒนานักวิจัย**

เมื่อวันพฤหัสบดีที่ 18 พฤษภาคม 2560 ที่ผ่านมาระหว่างเวลา 13.00-16.00 น. ณ ห้องประชุมอาชาไนย ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยงานวิจัยและวิเทศสัมพันธ์ ได้จัดโครงการพัฒนาศักยภาพบุคลากรด้านการวิจัย คณะสัตวแพทยศาสตร์ ประจำปีงบประมาณ 2560 ขึ้น โดยโครงการนี้มีวัตถุประสงค์เพื่อเป็นการพัฒนาศักยภาพนักวิจัย สร้างเสริมประสบการณ์ และสนับสนุนให้เกิดการทำวิจัย รวมทั้งกระตุ้นให้เกิดงานวิจัยที่มีคุณภาพ กิจกรรมประกอบด้วยการบรรยายในหัวข้อต่างๆ ได้แก่ เทคนิค Serology test ELISA ,Biochek Poultry and Swine ELISA, Biochek qPCR for poultry and swine, Reference control, Biochek ELISA interpretation และ Biochek baseline for poultry โครงการนี้ได้รับการสนับสนุนจาก BioChek Veterinary Diagnostics โดยมี **นายมงคล ชัยรัตน์** ตำแหน่ง Technical Manager South East Asia ให้เกียรติเป็นวิทยากร